Leptinus

Leptinus er en slekt av biller som har et uvanlig levevis for biller i og med at de er ektoparasitter på pattedyr.

Utseende 
Små (ca. 2 millimeter), nokså brede og flate, matte, rødgule biller med reduserte øyne. Kroppsformen gjør det mulig for dem å gjemme seg i pelsen til vertsdyrene. Antennene er lange og tynne, hodet forholdsvis lite uten fasettøyne, kroppen jevnt oval.

Levevis 
Disse billene er parasitter på gnagere og andre små pattedyr, som lever i pelsen til vertsdyret og også i deres bol. Leptinus testaceus lever knyttet til ulike arter mus, og kan av og til finnes på katter som trolig har fått dem fra mus de har fanget. Denne billen er liten (ca. 2 mm), brungul, flat, og helt uten øyne.

Utbredelse 
Slekten er utbredt i Europa og Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien mycelbiller, Leiodidae Fleming, 1821
 Underfamilien loppebiller, Platypsyllinae Horn, 1880
 Slekten Leptinus Müller, 1817 - 9 arter
 Leptinus americanus LeConte, 1866
 Leptinus caucasicus Motschulsky, 1840
 Leptinus illyricus Besuchet, 1980
 Leptinus occidentamericanus Peck, 1982
 Leptinus orientamericanus Peck, 1982
 Leptinus pyrenaeus Besuchet, 1980
 Leptinus seriatus Dodero, 1916
 Leptinus testaceus Müller, 1817 - finnes i Norge
 Leptinus vaulogeri Jeannel, 1922

Referanser

Kilder 
 Leiodidae i Tree of life

 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

Eksterne lenker 
 

Biller
Biller formelt beskrevet i 1817
Mycelbiller
Dyr formelt beskrevet av Philipp Wilbrand Jacob Müller